อาการคือเจ็บที่ข้างหูด้านหน้าข้างติ่งหูเวลาสัมผัสจะเจ็บเป็นเหมือนมีก้อนเล็กๆอยู่ผึ่งเป็นได้เเค่1วันเองครับมันคืออะไรครับ
สวัสดีค่ะ อาการเจ็บหูและคลำได้ก้อนอาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันแนะนำสังเกตก้อนดังกล่าว หากก้อนไม่ยุบลง โตขึ้นเร็ว กดเจ็บ แล้วมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก ร่วมด้วย ควรรีบไปพบแพทย์การดูแลตัวเองเบื้องต้นไม่ไปกดก้อนบ่อยๆ ไม่เอายาอะไรไปทาเอง สังเกตอาการว่าก้อนค่อยๆยุบลงหรือไม่